Blome vald
**Blome vald** (läti keeles *Blomes pagasts*) on vald Lätis Smiltene piirkonnas. Vald piirneb sama piirkonna Smiltene, Branti ja Rauna vallaga, Cēsise piirkonna Mārsnēni vallaga ning Valmiera piirkonna Brenguļi ja Trikāta vallaga.

Valla pindala on 76 km². 2016. aasta seisuga elas seal 979 inimest. Valla keskus on Blome küla, vallamaja asub aadressil Cēsu iela 9. Vallavanem on Gaidis Bogdanovs.

Ajalugu
-------

Blome vald tekkis aastal 1891, mil ühendati Blome ja Biksēja mõisavald. Aastal 1920, mil mõisad likvideeriti, kuulus Blome mõisale (*Blomenhof*) 2021 hektarit, Biksēja mõisale (*Wilkenpahlen*) 278 hektarit ja Ikšele mõisale (*Uexküllshof*) 237 hektarit maad. Aastail 1925–1926 nimetati see ümber Nigra vallaks.

Aastal 1935 oli valla pindala 64,5 km², elanikke oli seal 1254. 1945. aastal moodustati valda Blome ja Mutulīte külanõukogu, aga aastal 1949 likvideeriti vald ametlikult. Aastal 1954 liideti Blome külanõukoguga likvideeritav Mutulīte külanõukogu. Aastal 1990 muudeti külanõukogu vallaks. 2009. aastast kuulub vald Smiltene piirkonda.

Loodus
------

Vald asub suuremalt jaolt Vidzeme kõrgustikul. Olulisemad jõed on Abuls ning selle lisajõed Lisa ja Nigra. Nigra jõe kallastel asub kaks liivakivipaljandit.

Kaitstavad objektid
-------------------

Valda jäävad mitmed põlispuud, millest Riņģi tamme ümbermõõt on 8,6 meetrit. Looduskaitse all on veel Jaunsmiltene pärnad, Jaunsmiltene allee, Biksēja künnapuu, Aidase tamm, Blome sümboltamm, Dukuļi kuused, Viķeri tamm, Pelītese künnapuu, Brīkūži tamm, Kliecmeti künnapuu ja Garoziņa mänd.

Muinsusmälestistest on vallas kohaliku kaitse all Krēsliņi muinaskalme, samuti ka vennastekoguduse palvemaja Riņģos.

Asustus
-------

Aastal 2011 elas vallas 868 lätlast, 29 venelast, 12 valgevenelast, 1 ukrainlane ja 6 poolakat.

Valla külad:

| Küla | Küla tüüp | Elanike arv |
| --- | --- | --- |
| Biksēja | skrajciems | 35 (2007) |
| **Blome** | vidējciems | 244 (2019) |
| Drandi | mazciems |  |
| Jāņmuiža | skrajciems | 25 (2007) |
| Jeberi | mazciems | 20 (2007) |
| Kaiberis | skrajciems | 35 (2007) |
| Purēnieši | skrajciems | 8 (2007) |

Ülejäänud valla elanikud elasid külade koosseisu mitte kuuluvates taludes.

Viited
------

1. ↑  Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā) 2021 - 2022, vaadatud 3.10.2023.
2. ↑  Iedzīvotāju reģistra statistika uz 01.01.2016. Latvijas iedzīvotāju skaits pašvaldībās
3. ↑  Smiltenes novads, vaadatud 6.05 2017
4. ↑  Latviešu konversācijas vārdnīca. II. sējums. Rīga : Anša Gulbja izdevniecība. 2603. sleja.
5. ↑  Valdības Vēstnesis 1926. a 7. juuli
6. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
7. ↑  Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9
8. ↑  Latvijas īpaši aizsargājamām dabas teritorijām dabas datu pārvaldības sistēmā OZOLS
9. ↑  Valsts kultūras pieminekļu aizsardzības inspekcija, vaadatud 06.06 2019
10. ↑  Ethnic composition of Latvia 2011
11. 1 2  Vietvārdu datubāze. Latvijas Ģeotelpiskās informācijas aģentūra.

Välislingid
-----------

 Blome vald – pildid, videod ja helifailid Wikimedia Commonsis

| * v
* r
Smiltene piirkonna haldusjaotus |
| --- |
| 

* Bilska vald
* Blome vald
* Branti vald
* Drusti vald
* Grundzāle vald
* Hopa linn
* Hopa vald
* Koivaliina vald
* Launkalne vald
* Palsmane vald
* Rauna vald
* Smiltene linn
* Smiltene vald
* Trapene vald
* Variņi vald
* Vireši vald

 |